1886-тӥ арын потэ солэн нырысетӥ книгаез - «Очерки и рассказы». Со аре ик гожтэ «Слепой музыкант» новеллазэ. Соос пыр автор тодаз вае Украинаын ортчытэм пичи дырзэ, озьы ик ссылкаосын ортчытэм аръёссэ. Шудэз шӧдыны луэ астэ ачид яратон мылкыддэ вормыса гинэ, шуэ писатель. 90-тӥ аръёсы В. Короленко дуннеез котыръя. Вуылэ Россилэн пӧртэм сэрегъёсаз, Америкае. 1895-тӥ арын потэ «Без языка» повестез. Ужъёссэ берыкто пӧртэм кылъёсы, соос пото кунгож сьӧрын. 1895-тӥ -1900-тӥ аръёсы писатель Питерын улэ, ""Русское богатство"" журналлэн редакторез луэ. Бӧрысь улыны выже Украинае - Полтавае. Мӧйымыса В. Короленко басьтӥське «История моего современника» романзэ гожтон борды. 4-тӥ томзэ йылпумъятэк, тыэз висьыса, улонысь кошке. В. Г. Короленко Петербургысь наукаосъя академилэн ёзчиез вал, но 1902-тӥ арын солэн радысьтыз потӥз Максим Горькийлы дур басьтыса, угось М. Горькиез академиысь улляны туртто вал. В. Г. Короленко сярысь эшъёсыз шуылӥзы: Со - Россилэн сюлмыз (совесть).

Матысь дыре Поволжьеысь википедиос пӧлын Вики-марафон ялэмын луоз. Башкир, мокша, эрзя но пор википедиос гожъялозы статьяос асьсэ кылъёсын бускель шаеръёс сярысь. Тӥляд вань луонлыкты ӵектыны темаос Удмуртиен герӟаськем списоке: адямиосыз, учыръёсыз, брендъёсыз, фактъёсыз но мукетсэ.

Солэн йылыз интыяськемын Красногорск ёросын Убытьдур гурт дорын. Шур бызе Красногорск ёрослэн но Глаз ёрослэн музъемъёстӥзы. Усе Чупчие. Кузьдалаез — 70 иськем.

Кубыз трос аръёс чоже вунэтэмын вал. Берло аръёсы нимысьтыз кубызэн шудон амалъёсты но гуръёсты каллен бичаны кутскизы. Анастасия Петрова но Миклош Деметер (Печ университетысь, Венгрия) сюрс укмыс сю укмыстон тямысэтӥ арысен ветлӥзы Татарстанэ но Марий-Элэ, утчазы пересь усточиосты. Миклош дышетскиз выль кубызъёс лэсьтыны, быгатыса ачиз шудиз. «Эктон корка» студиысь Алексей Кузнецов та ужез азинтиз. Али кубызэн трос коллективъёс шудо ини (нимъёссы?).

Дышетон удысын тырше ог 170 сюрс адями. Республикаын 2434 школа ужа. Кузон 200 ар пала Восточной Еропаысь одӥгез кужмо научной центрен лыдъяське. Татын аслэсьтыз тодос школаоссэ радъязы Н. И. Лобачевский, Н. Н. Зинин, А. М. Бутлеров, А. Е. Арбузов, Е. К. Завойский, В. В. Радлов, К. Фукс, Ш. Марджани и К. Насыри но мукетъёсыз. Быдӟым ож дырья трос пӧртэм дышетсконниос отчы эвакуацие ыстэмын вал.

Гуртын азьло но али дыре но чебер. 19-тӥ даур пумын луэм 60 корка. Нош уноез семьяос кошкиллям мукет интыосы. Уноез Новосибирской, Амурской, Иркутской областьёсы. Уноез кошкем малы ке шуоно, ож бере улыны туж секыт луэм. Нош мукетъёсыз кылиллям. Азьло дыре гуртын тракторъёс но машинаос но луымтэ. Котыр вож гинэ луэм. Нош адямиос ветлӥллям валэн, пыдын. Мунчооссы но соослэн ваньзылэн луымтэ. Соин ик шур дуре кык мунчо лэсьтӥллям, кытчы ветлӥз вань гурт калык. Азьло луэм 5 колодец, нош али дыре огез но ӧвӧл. 4 соос пушкысь мур ик луымтэ. Но мур луэм, огез гинэ 18 метр, вуэз но отын кезьыт луэм. Уно ошмесъёс луиллям, но скважина пуктэмзы бере одӥг гинэ ошмес кылиз.